|  |
| --- |
|  |
| grb7 **REPUBLIKA HRVATSKA** |
| PRIMORSKO-GORANSKA ŽUPANIJA |
| **Upravni odjel za kulturu,**  **sport i tehničku kulturu** |
|  |

KLASA: 112-02/16-01/5

URBROJ: 2170/1-06-02/2-16-5

Rijeka, 19. srpnja 2016.

Pročelnik Upravnog odjela za kulturu, sport i tehničku kulturu Primorsko-goranske županije, temeljem članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08 i 61/11), objavljuje slijedeće

**UPUTE I OBAVIJESTI KANDIDATIMA / KANDIDATKINJAMA**

**koji podnose prijavu na**

**JAVNI NATJEČAJ ZA PRIJAM U SLUŽBU U**

**UPRAVNI ODJEL ZA KULTURU, SPORT I TEHNIČKU KULTURU**

**PRIMORSKO-GORANSKE ŽUPANIJE**

**na radno mjesto:**

**VIŠI STRUČNI SURADNIK / VIŠA STRUČNA SURADNICA ZA PRORAČUN I EU PROGRAME, 1 izvršitelj / izvršiteljica na neodređeno vrijeme uz obvezni probni rad u trajanju od tri mjeseca**

**OPIS POSLOVA radnog mjesta „Viši stručni suradnik / Viša stručna suradnica za proračun i EU programe“:**

* proučava i stručno obrađuje stalne složenije poslove vezane za proračun i ekonomske poslove Upravnog odjela
* izrađuje odgovarajuću dokumentaciju iz područja rada Upravnog odjela
* sudjeluje u obavljanju poslova na izradi proračuna, izvješća o ostvarenju proračun i prati izvršavanje proračuna u dijelu koji se odnosi na rad Upravnog odjela
* sudjeluje u izradi strateških i planskih dokumenata iz područja djelatnosti Upravnog odjela
* sudjeluje u izradi analitičkih i planskih pokazatelja te izradi izvješća o utrošku financijskih sredstava iz proračuna, u dijelu koji se odnosi na rad Upravnog odjela
* sudjeluje u izradi materijala koje donosi Župan ili Županijska Skupština, prati cjelokupno ekonomsko poslovanje Upravnog odjela
* prikuplja i analizira izvještaje, kontrolira i vrši prepisku s proračunskim korisnicima, državnim tijelima i ostalim subjektima
* obavlja poslove vezane za financijsko praćenje provedbe EU projekata i pripremu izvještaja
* prikuplja i analizira izvještaje, kontrolira i daje upute partnerima u provedbi EU projekata
* obavlja i ostale poslove po nalogu pročelnika.

**I. PODACI O PLAĆI:**

Plaća je utvrđena Odlukom o koeficijentima za obračun plaća službenika i namještenika u upravnim tijelima Primorsko-goranske županije („Službene novine Primorsko-goranske županije“ broj 36/10, 12/11 i 36/14).

Osnovnu plaću službenika raspoređenog na radno mjesto višeg stručnog suradnika čini umnožak koeficijenta složenosti poslova radnog mjesta koji iznosi 2,20 i osnovice za obračun plaće, uvećan za 0,5% za svaku navršenu godinu radnog staža.

Osnovica za obračun plaće službenika i namještenika u upravnim odjelima službama Primorsko-goranske županije utvrđena je Odlukom Župana i iznosi 4.840,00 kuna bruto.

**II. NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA / KANDIDATKINJA:**

Maksimalan broj bodova koje kandidati / kandidatkinje mogu ostvariti na prethodnoj provjeri znanja i sposobnosti iznosi 20 bodova (10 bodova iz pisanog testiranja i 10 bodova temeljem provedenog intervjua).

Prethodnoj provjeri znanja i sposobnosti mogu pristupiti samo kandidati / kandidatkinje koji ispunjavaju formalne uvjete natječaja i koji dobiju poseban pisani poziv na adresu navedenu u prijavi.

Pisano testiranje kandidata / kandidatkinja sastoji se od općeg i posebnog dijela, sa ukupno 20 pitanja.

Opći dio testiranja sastoji se od provjere poznavanja osnova ustavnog ustrojstva Republike Hrvatske, sustava lokalne i područne (regionalne) samouprave, službeničkih odnosa u lokalnoj i područnoj (regionalnoj) samoupravi, upravnog postupka i upravnih sporova, uredskog poslovanja i sustava Europske unije.

Posebni dio testiranja sastoji se od provjere poznavanja zakona i drugih propisa vezanih uz djelokrug rada Upravnog odjela za kulturu, sport i tehničku kulturu Primorsko-goranske županije i opisa poslova radnog mjesta za čiju popunu je raspisan natječaj.

Intervju se provodi samo s kandidatima / kandidatkinjama koji ostvare najmanje ili više od 50% bodova na provedenom pisanom testiranju.

Vrijeme održavanja prethodne provjere znanja i sposobnosti objaviti će se najmanje 5 dana prije održavanja provjere na web stranici Primorsko-goranske županije [www.pgz.hr](http://www.pgz.hr) i na oglasnoj ploči Upravnog odjela za kulturu, sport i tehničku kulturu Primorsko goranske županije na adresi Rijeka, Slogin kula 2.

**Pravni i drugi izvori za pripremanje kandidata za testiranje jesu:**

*Opći dio:*

* Ustav Republike Hrvatske (''Narodne novine'' broj 56/90, 135/97, 8/98 – pročišćeni tekst, 113/00, 124/00 – pročišćeni tekst, 28/01, 41/01 – pročišćeni tekst, 55/01 – ispr., 76/10, 85/10 – pročišćeni tekst i 5/14)
* Zakon o lokalnoj i područnoj (regionalnoj) samoupravi (''Narodne novine'' broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15 - ispravak)
* Zakon o službenicima i namještenicima u lokalnoj i područnoj (regionalnoj) samoupravi (''Narodne novine'' broj 86/08 i 61/11)
* Zakon o općem upravnom postupku (''Narodne novine'' broj 47/09)
* Zakon o upravnim sporovima (''Narodne novine'' broj 20/10, 143/12 i 152/14)
* Uredba o uredskom poslovanju (''Narodne novine'' broj 7/09)
* Sustav Europske unije ([Službena internetska stranica Europske unije - europa.eu](http://europa.eu/)  <http://europa.eu/index_hr.htm> - institucije i tijela EU).

*Posebni dio:*

* Zakon o proračunu („Narodne novine“ broj 87/08, 136/12 i 15/15)
* Zakon o financiranju jedinica lokalne i područne (regionalne) samouprave („Narodne novine“ broj 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07, 73/08, 25/12, 147/14 i 100/15)
* Pravilnik o proračunskom računovodstvu i računskom planu („Narodne novine“ broj 124/14 i 115/15)
* Pravilnik o financijskom izvještavanju u proračunskom računovodstvu („Narodne novine“ broj 3/15, 93/15 i 135/15)
* Sporazum o partnerstvu (službena internetska stranica Ministarstva regionalnog razvoja i fondova Europske unije – <http://www.mrrfeu.hr> – EU fondovi / Financijsko razdoblje EU 2014. – 2020. / Sporazum o partnerstvu)
* Smjernice za upravljanje projektnim ciklusom (službena internetska stranica Ministarstva regionalnog razvoja i fondova Europske unije - <http://www.mrrfeu.hr> – Publikacije)
* Strukturni investicijski fondovi (<http://www.strukturnifondovi.hr>)
* Statut Primorsko-goranske županije („Službene novine Primorsko-goranske županije“ broj 23/09, 9/13 i 25/13 – pročišćeni tekst)

**P r o č e l n i k**

**v.r. Valerij Jurešić, prof.**